b'\n_START_ARTICLE_\nJanez Mr\xc4\x8dun\n_START_SECTION_\n\xc5\xbdivljenje\n_START_PARAGRAPH_\nLeta 1990 je Mr\xc4\x8dun diplomiral na Fakulteti za matematiko in fiziko (FMF) Univerze v Ljubljani, tri leta kasneje pa dokon\xc4\x8dal magisterij. Zatem se je odpravil na doktorski \xc5\xa1tudij na Fakulteto za matematiko in fiziko Univerze v Utrechtu (Utrecht na Nizozemskem), kjer je leta 1996 pod mentorstvom Ieke Moerdijk doktoriral z doktorsko diseracijo Stability and Invariants of Hilsum-Skandalis Maps (Stabilnost in invariante Hilsum-Skandalisovih kart) s podro\xc4\x8dja analize na mnogoterostih. Mr\xc4\x8dun je eden vodilnih topologov v Sloveniji, zaposlen kot redni profesor na FMF, kjer se raziskovalno ukvarja z naslednjimi podro\xc4\x8dji: foliacijami, Liejevimi grupoidi in algebroidi, diferencialno geometrijo in diferencialno topologijo ter algebrsko topologijo.'